આ સ્કૂલના પેરન્ટ્સે મિડ-ડે LOCALને કહ્યું હતું કે ‘આ વિસ્તારમાં બેસવા માટે એક પણ બેન્ચ નથી. અમે અમારાં બાળકોને સ્કૂલથી છૂટ્યાં બાદ રોજ લેવા આવીએ છીએ અને અમારાં બાળકો છૂટે નહીં ત્યાં સુધી અમારે અડધા કલાકથી વધુ સમય બાળકોની ઊભાં રહીને રાહ જોવી પડે છે, પણ એક પણ બેસવાની સીટ ન હોવાથી અમે ફૂટપાથ પર જ બેસી જઈએ છીએ. હાલમાં મૉન્સૂનને કારણે આ ફૂટપાથો પણ ગંદી થઈ જાય છે. એને કારણે આ ફૂટપાથ પર બેસવાથી અમારાં કપડાં ઘણાં ગંદાં થઈ જાય છે. જો સુધરાઈ આ ફૂટપાથ પર અમુક બેન્ચો બનાવશે તો આ સ્કૂલનાં બાળકોની ઘણી મમ્મીઓને ફાયદો થશે અને આ વિસ્તારના સિનિયર સિટિઝનોને પણ આ બેન્ચો મદદરૂપ રહેશે.’